Държавен вестник, бр. 27, 2016 г., стр. 19

БРОЙ  27	
Д Ъ Р Ж А В Е Н  В Е С Т Н И К 	
СТР.  19  
1. председателя на Народното събрание;
2. президента на републиката;
3. министър-председателя и министрите;
4. ръководителите на службите за сигурност 
и на службите за обществен ред и на ръково-
дители на агенции и институции съобразно 
функциите им, свързани с националната 
сигурност.
Г л а в а  в т о р а
УСТРОЙСТВО, УПРАВЛЕНИЕ И 
КОНТРОЛ НА АГЕНЦИЯТА
Раздел I
Председател и заместник-председатели. 
Инспектор 
Чл. 3. (1) Агенцията се ръководи и пред-
ставлява от председател.
(2) При изпълнение на своите функции 
председателят се подпомага от трима замест-
ник-председатели.
(3) Председателят, заместник-председа-
телите и инспекторът имат всички права и 
задължения на държавни служители по ЗДАР 
освен тези, които противоречат или са несъв-
местими с техния правен статус.
Чл. 4. (1) Основното месечно възнаграж-
дение на председателя на Агенцията се опре-
деля със заповед на министър-председателя 
до размерите, предвидени за съответния ранг 
и степен в Агенцията съгласно вътрешните 
правила за работната заплата и разполагаемите 
средства по бюджета на Агенцията.
(2) Размерите на допълнителните въз-
награждения по чл. 65 ЗДАР, на сумите по 
чл. 67 ЗДАР и на отличията и наградите по 
чл. 76 ЗДАР за председателя се съгласуват с 
министър-председателя.
Чл. 5. (1) Основните месечни възнагражде-
ния на заместник-председателите на Агенцията 
и на инспектора се определят със заповед на 
председателя на Агенцията при условията, по 
реда и до размерите, предвидени за съответния 
ранг и степен съгласно вътрешните правила за 
работната заплата и разполагаемите средства 
по бюджета на Агенцията.
(2) Размерите на допълнителните възна-
граждения по чл. 65 ЗДАР, на сумите по чл. 67 
ЗДАР и на отличията и наградите по чл. 76 
ЗДАР, както и условията и редът за предос-
тавянето им на заместник-председателите и 
инспектора се определят с акт на председателя 
на Агенцията.
Чл. 6. (1) Работното време, почивките и 
отпуските на председателя, заместник-пред-
седателите и инспектора се определят при 
условията, по реда и в размерите, предвидени 
в ЗДАР.
(2) Министър-председателят разрешава 
ползването на отпуск на председателя на 
Агенцията, а председателят на Агенцията 
разрешава ползването на отпуск на замест-
ник-председателите и инспектора.
Чл. 7. (1) Председателят на Агенцията 
изпълнява правомощията си на територията 
на страната, без да се издава заповед за ко-
мандироване. В тези случаи председателят 
изготвя финансова справка.
(2) Председателят на Агенцията се коман-
дирова в чужбина от министър-председателя.
(3) Заместник-председателите и инспекто-
рът се командироват в страната и в чужбина 
от председателя на Агенцията.
Раздел ІI
Организация на Агенцията 
Чл. 8. (1) Председателят на Агенцията 
утвърждава:
1. структурата на Агенцията, числения със-
тав на структурните звена и направленията, 
в които тези звена осъществяват функциите 
и дейностите си;
2. класификатора на длъжностите в Аген-
цията;
3. длъжностно (щатно) разписание;
4. длъжностните характеристики.
(2) С класификатора на длъжностите се 
определят наименованията на длъжностите, 
видът на правоотношението и минималните 
изисквания за заемането на длъжностите 
(образователна степен, ранг и степен, про-
фесионален опит и/или стаж в Агенцията).
(3) С длъжностното разписание се разпре-
деля численият състав в структурните звена 
на Агенцията и се определят мястото, броят, 
видът на правоотношението и основните 
характеристики на длъжностите, както и 
минималните изисквания за заемането им.
(4) Председателят на Агенцията в рамките 
на общата численост на служителите може 
да поддържа резерв от неразпределени по 
структурните звена щатни бройки за държавни 
служители и за лица, работещи по трудово 
правоотношение.
(5) Резервът по ал. 4 се използва за оп-
тимизиране на числеността на структурните 
звена при промени във функциите им или при 
извънредни промени в средата за сигурност.
(6) С длъжностните характеристики се 
определят пълно и изчерпателно изисква-
нията за заемане на длъжността и правата, 
задълженията и отговорностите, произти-
чащи от нея.
Чл. 9. (1) Численият състав на Агенцията 
включва държавните служители по ЗДАР и 
лицата, работещи по трудови правоотношения.
(2) Численият състав на Агенцията се 
води на отчет в звеното по управление на 
човешките ресурси.
Чл. 10. (1) Агенцията е организирана в 
дирекции, отдели и други звена.
(2) Дирекциите и отделите са структурни 
звена за осъществяване на функции и дейности 
по чл. 26, ал. 3 ЗДАР.